JayJayThrowThrow/commonwealth-wiki-mix huggingface dataset:
Majlis Bandaraya Miri

Majlis Bandaraya Miri (Jawi:مجليس بندرايا ميري) merupakan kerajaan tempatan yang mentadbir Bandar raya Miri, Sarawak. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis.
Latar belakang

Majlis Bandaraya Miri telah ditubuhkan pada awal tahun 1930-an. Pada 1933, Lembaga Perbandaran Miri telah ditubuhkan selepas enakmen Aturan Perbandaran No. M-7, 1933. Lembaga ini mengandungi Residen Bahagian Keempat sebagai Pengerusi dengan pegawai-pegawai perbandaran dan beberapa Ketua-ketua Masyarakat sebagai ahlinya. Ia berterusan sehingga kedatangan penjajahan pemerintah Jepun pada bulan Disember 1941 sehingga tahun 1945.

Pada 01 Januari 1956, Lembaga Perbandaran Miri dibentuk semula dan menjadi Majlis Bandaran Miri yang bertanggungjawab terhadap sistem kewangannya sendiri dan menguruskan hal ehwal tempatan. Majlis ini mempunyai 17 orang ahli yang dilantik.

Pilihanraya yang pertama kalinya berlangsung di Miri berlangsung dalam bulan Disember 1960. Ahli-ahli Majlis yang dipilih sepenuhnya ini berperlembagaan di bawah Aturan Kuasa Tempatan (Majlis Daerah Miri) 1960 dan mula berfungsi pada 09 Januari 1961. Di bawah Perlembagan baru ini, Majlis telah diubah dari Majlis Bandaran kepada status Majlis Daerah bagi menampung keperluan pembangunan-pembangunan yang baru dalam bidang kerajaan tempatan dengan tujuan mengembangkan kawasannya bagi meliputi seluruh kawasan daerah kecil pentadbiran Miri. Majlis ini mengandungi 18 orang ahli-ahli yang dipilih. Jurutera Bahagian, Penguasa Tanah dan Ukur, Pegawai Perubatan Bahagian, Pegawai Pelajaran Bahagian dan Penguasa Polis sebagai penasihat kepada majlis.

Pilihanraya umum kedua Majlis telah diadakan pada bulan Mei/Jun 1963. Daerah ini telah dibahagikan kepada 14 bahagian pilihanraya dengan 19 ahli-ahli. 5 daripada 19 ahli-ahli telah dipilih untuk menganggotai Majlis Penasihat Bahagian. Kawasan ketika itu ialah 377 batu persegi dengan jumlah penduduk seramai 24 049 orang berdasarkan laporan banci penduduk 1960.

Sempena penstrukturan semula kuasa-kuasa tempatan dalam Negeri pada tahun 1981, Majlis Daerah Miri telah ditukar ke Perbandaran dan Ahli-ahli Majlis yang baru dilantik pada 6 November 1981. Majlis Perbandaran Miri yang baru distruktur semula mengandungi Pengerusi, Timbalan Pengerusi dan 24 orang Ahli-ahli Majlis yang dilantik.

Majlis Bandaraya Miri adalah di bawah Kementerian Alam Sekitar dan Kesihatan Awam Sarawak merupakan sebuah badan yang menguruskan pembangunan untuk Bandar raya Miri. Keluasan kawasan pentadbiran Majlis Bandaraya Miri ialah seluas 1,000 km persegi. Fungsi badan ini bertambah penting apabila Miri diiktiraf menjadi bandaraya pada 20 Mei 2005.
Lihat juga

* Datuk Bandar Miri
Pautan luar

*

Miri
Kategori:Kerajaan tempatan di Sarawak
Majlis Perbandaran Kluang

Majlis Perbandaran Kluang merupakan sebuah pihak Berkuasa Tempatan yang bertanggungjawab terhadap pentadbiran, perancangan dan pembangunan mapan serta keindahan bandaran Kluang di Johor, Malaysia.

Kedudukan Kluang terletak di tengah-tengah Johor, dikelilingi oleh semua daerah, kecuali daerah Muar. Keluasan daerah Kluang ialah 2,8518.8 kilometer persegi. Keluasan kawasan pentadbiran Majlis seluas 126.57 kilometer persegi. Kluang mudah dihubungi dengan bandar-bandar lain dengan melalui rangkaian jalan raya dan kereta api.

Tahun 1915 merupakan tahun bersejarah bagi Kluang. Pada tahun tersebut pusat pentadbiran telah ditubuhkan bagi kawasan tengah Johor. Pada tahun yang sama juga perhubungan landasan keretapi menghubungi Kluang dengan bandar-bandar utama lain telah dibina. Pertumbuhan pesat bandar Kluang bermula pada tahun 1920-an dan 1930-an dengan daerah pengeluar getah paling utama.

Majlis Perbandaran Kluang diberi kuasa menerusi Akta Kerajaan Tempatan 1976 (Akta 171) dan beberapa akta lain berkaitan serta Undang-undang Kecil untuk melaksanakan fungsi dan tanggungjawabnya. Sejarah penubuhannya sebagai penguasa tempatan bermula pada tahun 1920 apabila Lembaga Bandaran Kluang dibuka. Lembaga Bandaran Kluang telah dinaik taraf kepada Majlis Bandaran Kluang pada tahun 1957, Majlis Daerah Kluang Utara pada 1977 dan seterusnya diisytiharkan sebagai Majlis Perbandaran Kluang pada 8 Mei 2001.


kluang
Kluang
Majlis Perbandaran Sibu

Majlis Perbandaran Sibu (Jawi: مجليس ڤربندرن سيبو) merupakan pihak berkuasa tempatan di Sibu, Sarawak.
Sejarah

Lembaga Perbandaran Sibu ditubuhkan pada hari Sabtu, 31 Januari 1925 dan seterusnya sebagai Jabatan Kerajaan Pusat sehingga hari Isnin, 1 Januari1934 apabila Undang-undang Kecil Perbandaran Kuching diwartakan di bawah Peraturan No. M. 7 (Perbandaran) 1933 diterima untuk kawasan Perbandaran Sibu. Ahli Lembaga terdiri daripada Residen Bahagian ketiga sebagai Pengerusi. Pegawai Perbandaran ketika itu adalah Pegawai Daerah Sibu. Ahli-ahli rasmi Perbandaran Sibu ketika itu ialah Jurutera Bahagian Sibu, Penguasa Tanah & Survei Sibu dan Pegawai Perubatan Bahagian Sibu. Ahli-ahli tidak rasmi yang juga dikenali sebagai Pesuruhjaya Perbandaran Sibu telah dilantik daripada kalangan pelbagai ketua masyarakat.

Walaupun Ordinan Kuasa Tempatan (Bab 117) berkuatkuasa pada hari Khamis, 1 Januari 1948, Lembaga Perbandaran Sibu masih beroperasi sehingga penghujung 1951. Menjelang hari Selasa, 1 Januari 1952, ia dinamakan sebagai Majlis Daerah Bandaran Sibu, sebuah entiti Kerajaan Tempatan, mempunyai kemampuan kewangan sendiri dan mengurus hal ehwal tempatan.

Pegawai Daerah Sibu pada ketika itu merupakan Pengerusi kepada Majlis dan diteruskan sehingga penghujung 1957. Semua kaunselor adalah dilantik.

Kawasan pentadbiran Majlis Daerah Bandaran Sibu pada waktu itu adalah kira-kira tiga (3) batu persegi. Banci penduduk tahun 1947 menunjukkan jumlah penduduk seramai 9,983 orang di daerah ini. Dalam tahun 1957, sempadan kawasan Majlis Daerah Bandaran Sibu telah dibesarkan kepada kira-kira 20 batu persegi. Jumlah penduduk adalah seramai 29,630 orang berdasarkan laporan banci penduduk tahun 1960.

Pilihan raya pertama Majlis Daerah Bandaran Sibu diadakan pada hari Ahad, 15 Disember 1957 dan mesyuarat pertama bagi kaunselor yang dilantik diadakan pada hari Khamis, 2 Januari 1958

Majlis Daerah Bandaran Sibu telah distruktur semula dan dinaik taraf menjadi Majlis Perbandaran Sibu pada hari Ahad, 1 November 1981 dengan kawasan pentadbiran ditambah daripada 50 kilometer persegi kepada 129.5 kilometer persegi. Kawasan ini meliputi pusat bandar Sibu, Pasar Sungei Merah, tebing timur Batang Rejang dan termasuk Pulau Kerto hingga ke KM 10 Jalan Teku, KM 12 Jalan Oya dan kira-kira KM 8 Jalan Salim.

Jumlah penduduk dalam kawasan Perbandaran Sibu adalah kira-kira 126,000 orang berdasarkan banci penduduk tahun 1991.

Pengerusi, Timbalan Pengerusi dan 24 orang kaunselor telah dilantik untuk berkhidmat di Majlis Perbandaran Sibu untuk tempoh dua (2) tahun mulai hari Ahad, 1 November 1981.
Rujukan

# https://smc.gov.my/web/home/index/

Sibu
Kategori:Kerajaan tempatan di Sarawak
Semenanjung Arab

thumb|right|300px|Semenanjung Arab

Semenanjung Arab (; atau Jazīratul-`Arab) terletak di Asia Barat di antara Afrika dan Asia serta sebahagian besar daripada Timur Tengah. Kebanyakan daripada kawasannya berpadang pasir.

Pesisiran pantai Semenanjung Arab dikelilingi oleh Laut Merah (di barat dan barat daya) , Laut Arab (di selatan), Teluk Oman (di timur), Teluk Parsi (di timur laut) serta Teluk Aqaba (di barat laut).

Negara-negara di Semenanjung Arab ialah:
* Bahrain
* Mesir
* Kuwait
* Oman
* Palestin
* Qatar
* Arab Saudi
* Emiriah Arab Bersatu
* Yaman
Geografi

thumb|right|300px|Pemandangan benua [[Asia dan Eropah dari atas]]
Kawasan ini merupakan sebuah subbenua kerana terletak pada platnya sendiri iaitu Plat Arab. Sebahagian besar daripada kawasan semenanjung itu dimiliki oleh negara Arab Saudi.
Lihat juga

* Dunia Arab
* Liga Arab
* Arab
* Timur Tengah

Kategori:Timur Tengah
Lisbon

Lisbon (bahasa Portugis: Lisboa) merupakan ibu negara dan bandar terbesar di Portugal. Bandar ini terletak di 38°43' utara , 9°8' barat.

Lisbon mempunyai seramai 564,657 orang, manakala kawasan metropolitannya mencecah 2,665,000 orang penduduk. Kepadatan bandarnya ialah 6,658 orang sekilometer persegi dengan keluasan seluruhan bandar ini ialah 84.8 kilometer persegi.

Datuk Bandarnya ialah Pedro Santana Lopez.
Geografi dan lokasi

thumb|left
Lisbon terletak di 38°43' utara dan 9°8' barat dan oleh itu, merupakan ibu negara yang paling barat di tanah besar Eropah. Ia terletak di bahagian barat Portugal di mana Sungai Tagus mengalir ke Lautan Atlantik. Keluasan bandar raya sebanyak 84.6 km². Berbeza dengan kebanyakan bandar raya utama, sempadan bandar raya ini amat ketara disebabkan banyak bandar raya di sekeliling Lisbon, umpamanya Loures, Odivelas, Amadora dan Oeiras yang merupakan sebahagian metropolitan Lisbon.

Pusat bersejarah Lisbon dibina pada tujuh buah bukit, dan mengakibatkan setengah-setengah jalan raya bandar raya terlalu curam untuk kereta-kereta; bandar raya ini mempunyai tiga buah perkhidmatan funikular dan sebuah lif. Bahagian barat bandar raya ini diduduki khususnya oleh Taman Hutan Monsanto yang merupakan salah satu daripada taman-taman bandar yang terbesar di Eropah, dengan keluasan sebanyak hampir 10 kilometer persegi (hampir 4 batu persegi).
Mukim

thumb|350px|Parque das Nações moden di mana Ekspo'98 diadakan.
Terdapat 53 mukim di Lisbon:
Cuaca

Lisbon merupakan salah satu ibu negara Eropah yang terpanas. Pada musim panas, ia sentiasa cerah dan suhu maksimum sehingga atau melebihi 30 °C manakala suhu minimumnya adalah antara 15 and 20 °C. Pada musim luruh atau musim sejuk, kebiasaannya akan hujan dan suhu jarang turun dibawah 5 °C, dan purata suhu melebihi 10 °C. Secara purata, Lisbon mempunyai 100 hari yang didatangi hujan.


Lissabon-Castelo de Sao Jorge-02-Ausblick-2011-gje.jpg
Lissabon-Rossio-10-Bahnhof-2011-gje.jpg
Lissabon-Sao Vicente de Fora-60-Dachterrasse-Panteao Nacional-2011-gje.jpg
Lissabon-Praca do Comercio-10-Marathonlaeufer-2011-gje.jpg
Lissabon-Praca do Comercio-28-Frau auf Balkon-2011-gje.jpg
Lissabon-Strassenbahn-14-Rua de Augusto Rosa-Se-2011-gje.jpg
Lissabon-Solar do Duque-04-2011-gje.jpg
Lissabon-Fado im Caldo Verde-08-2011-gje.jpg|Fado

Pautan luar

* Associação de Turismo de Lisboa

Kategori:Bandar raya di Portugal
Kategori:Ibu negara di Eropah
Ahmad Fawzi Mohd Basri

Brigidier Jeneral Profesor Datuk Dr. Ahmad Fawzi Mohd Basri (10 Mei 1949-23 Mei 2005) ialah Naib Canselor Universiti Utara Malaysia. Sebagai Pencetus idea Khidmat Negara, beliau juga merupakan Pengerusi Majis Program Latihan Khidmat Negara (PLKN) yang pertama.

Dilahirkan di Kampung Belanja Kiri, Parit, Perak Tengah, Perak, Ahmad Fawzi ingin menjadi pegawai tentera semasa kecil.
Pendidikan

* Sarjana Muda Sastera Universiti Malaya (UM)
* Sarjana Sastera di Universiti Malaya (UM)
* Ph.D dalam bidang politik di Universiti of Hull, United Kingdom.
Politik

* Jawatankuasa Pendidikan UMNO Malaysia pada 1997
* Timbalan Pengerusi Kelab UMNO UK
* Jawatankuasa Pergerakan Pemuda UMNO Bahagian Parit, Kepong dan Wilayah Persekutuan.
Pekerjaan / Jawatan

* Pensyarah sejarah.
* Pegawai tadbir Universiti Kebangsaan Malaysia (UKM).
* 1975: Menjadi seorang rekrut Askar Wataniah semasa bertugas di Universiti Kebangsaan Malaysia.
* Beliau dinaikkan pangkat sarjan dan kemudian ditauliahkan leftenan, kapten, kolonel dan seterusnya dinaikkan pangkat Brigedier Jeneral.
* 1983: Bertugas di kampus sementara di Bandar Darulaman Jitra sebagai pensyarah
* 1998: Beliau dilantik sebagai Timbalan Naib Canselor Hal Ehwal Pelajar UUM sehingga 2000.
* 2000: Menjadi Naib Canselor Universiti Utara Malaysia (UUM) di Sintok.
* Komander 513 Rejimen Askar Wataniah (AW) dan Komandan Palapes UUM.
* 2003: Dilantik Pengerusi Majis Program Latihan Khidmat Negara (PLKN) yang pertama. Pencetus idea Khidmat Negara kerana berpengalaman bersama Palapes di Universiti Kebangsaan Malaysia.
Komentar

Naib canselor yang sering turun padang. Berjaya membendung pelajar dan pengajar UUM daripada dipengaruhi anasir-anasir yang pro-pembangkang kerana pada beliau universiti adalah tempat menimba ilmu dan bukan tempat bermain politik atau kampus tempat membiak penentang kerajaan.
Meninggal dunia

Beliau kembali ke rahmatullah jam 4.47 petang 23 Mei 2005 di Hospital Selayang kerana menghidap kejutan septisemia dan pernah dimasukkan di Pusat Pakar Perubatan Kedah sejak 5 Januari 2005. Allahyarham meninggalkan seorang balu iaitu Datin Aishah Ibrahim dan empat orang anak iaitu Dzulhimi, Dzuwairi, Noor Ezdiani dan Noor Elyana.

Kategori:Kelahiran 1949
Kategori:Kematian 2005
Kategori:Orang dari Perak
Kategori:Ahli akademik Malaysia
Kategori:Naib canselor universiti di Malaysia
Muzium Beruas

* 25 November - 25 Disember 1991, sekumpulan penyelidik dari Muzium Negara, Kerajaan Negeri Perak dan Universiti Kebangsaan Malaysia telah membuat kajian tentang kewujudan Kerajaan Gangga Negara.

* Artifak yang ditemui oleh orang kampung telah dikaji semula. Beberapa artifak-artifak sejarah telah ditemui. Artifak-artifak ini disimpan oleh Muzium Negara. Pihak Jabatan Muzium merasakan kesemua penemuan tersebut perlu ditempatkan di sebuah Muzium yang dinamakan Muzium Beruas, sementara kajian-kajian seterusnya dibuat dari semasa ke semasa.

* Bangunan Mahkamah Beruas diubahsuai untuk dijadikan Muzium Beruas. Asalnya pejabat KEMAS kawasan Beruas.

* Kementerian Kebudayaan, Kesenian dan Pelancongan Malaysia melalui Jabatan Muzium dan Antikuiti menggunakan peruntukan Rancangan Malaysia ke-6 telah membiayai Muzium Beruas.

* 23 Mei 1995, Muzium Beruas diserahkan oleh Ketua Pengarah Muzium Negara kepada Kerajaan Perak.

* Julai 1995 Menteri Besar Perak Darul Ridzuan Tan Sri Dato' Seri DiRaja Ramli Ngah Talib merasmikan Muzium Beruas dan telah dibuka kepada orang ramai.

Beruas
Muzium Darul Ridzuan

Lokasi : Jalan Panglima Bukit Gantang Wahab, 30000 Ipoh, Perak Darul Ridzuan

thumb|Muzium Darul Ridzuan
Bangunan yang beralamatkan No. 17, Jalan Douglas ini mempunyai ciri-ciri rekabentuk Inggeris dan masih mengekalkan rekabentuk senibina asalnya. Bangunan ini mempunyai lapan buah bilik di tingkat atas dan dua buah bilik lagi di tingkat bawah. Di sebelah belakang bangunan ini terdapat empat buah bilik yang pada masa pembinaannya menempatkan bilik tukang masak, pemandu, tukang kebun dan tukang gunting.

Bangunan ini dibina di kawasan seluas kira-kira empat ekar. Selain itu terdapat dua buah kubu perlindungan serangan udara (airaid shelter) dibina pada tahun 1940 bagi perlindungan udara kepada lebih kurang 40 orang penghuni bangunan ini dan pekerja-pekerja yang tinggal di persekitarannya.

Bangunan Muzium Darul Ridzuan dibina pada tahun 1926 sebagai tempat kediaman. Sumber lisan dinyatakan bahawa tapak tanah di mana bangunan ini dibina, dikatakan pernah menjadi sebahagian daripada perkampungan orang Melayu dan pembesar-pembesar Melayu di tebing Sungai Kinta. Pada masa itu, Sungai Kinta sering mengalami banjir dan banjir yang terbesar berlaku pada tahun 1926 telah menyebabkan orang-orang Melayu yang menduduki kawasan sekitarnya telah menjual tanah mereka dan berpindah beramai-ramai. Salah satu daripada tanah yang terjual itu adalah tapak bangunan ini.

Kubu perlindungan udara dibina dari batu-bata dan simen konkrit yang tebal sebagai persiapan untuk menghadapi serangan udara dari tentera Jepun, menjelang Perang Dunia Kedua. Salah satu daripada kubu perlindungan udara ini terletak di bahagian belakang bangunan yang mempunyai terowong kira-kira 50 kaki panjang dan 20 kaki di bawah tanah. Menurut sumber lisan, kubu perlindungan udara tersebut pernah digunakan sebanyak dua kali iaitu semasa kapal terbang Jepun berlegar di udara pada tahun 1941.

Bangunan ini juga pernah dijadikan markas pentadbiran oleh pihak Inggeris dan Jepun. Setelah kemerdekaan dicapai, bangunan ini telah dijadikan sebuah pejabat kerajaan iaitu Pejabat Suruhanjaya Perkhidmatan Awam (SPA) Negeri Perak di tingkat atas dan Pejabat Kemajuan Masyarakat (KEMAS) Negeri Perak di tingkat bawah. Setelah bangunan Kompleks Islam siap dibina awal tahun 1989, Suruhanjaya Perkhidmatan Awam (SPA) Negeri Perak telah dipindahkan ke kompleks tersebut dan Pejabat Kemajuan Masyarakat (KEMAS) Negeri Perak pula dipindahkan ke bangunan Seri Kinta.

Pada awal 1991, bangunan ini telah mula diubahsuai rekabentuk dalamannya dan di beri nama Muzium Darul Ridzuan dan telah dirasmikan pembukaannya pada 18 Ogos 1992 oleh Pemangku Sultan Perak, Raja Nazrin Shah ibni Sultan Azlan Muhibbuddin Shah.
Jenis pameran

* Sejarah Bandaraya Ipoh.
* Sejarah Perlombongan Bijih Timah.
* Sejarah Pembalakan di Malaysia
* Flora dan Fauna Negeri Perak.

Darul Ridzuan
Kategori:Lembaga Muzium Negeri Perak
Kategori:Penubuhan 1992 di Malaysia
Kategori:Rumah di Malaysia
Changkat Keruing

Changkat Keruing terletak di Sitiawan, Manjung, negeri Perak. Keruing ialah sejenis pokok yang mempunyai nilai yang tinggi. Changkat bermaksud tanah yang terangkat atau tanah tinggi tapi tidak setinggi bukit.

Minyak dari pokok keruing digunakan untuk membuat damar penampal sampan yang bocor dan ramuan ubat. Orang Semelai biasanya menebuk batang pokok keruing dan dinyalakan api di dalam lubang tersebut dan diletakkan botol. Beberapa hari kemudian minyak dari pokok keruing akan meleleh keluar dan masuk ke dalam botol.
Masjid

* Masjid Al-Khairiah, Kampung 40 Rantai, 32500 Changkat Keruing
* Masjid Sultan Idris Shah I, Kampung Changkat Keruing, 32500 Changkat Keruing


Kategori:Pekan di Perak
Kategori:Mukim di Daerah Manjung
Edinburgh

thumb|Montaj Edinburgh
Edinburgh (; ) ialah ibu negeri dan bandar kedua terbesar di Scotland, yang merupakan sebahagian daripada United Kingdom. Ia merupakan ibu negeri Scotland sejak 1437. Menurut data tahun 2012, Edinburgh mempunyai jumlah penduduk seramai 482,640 orang.

Universiti Edinburgh ialah universiti terbesar di Scotland. Dalam keseluruhannya, terdapat 4 univerisiti di Edinburgh, iaitu Universiti Edinburgh, Universiti Herriot-Watt, Universiti Napier dan Universiti Queen Margaret.

Edinburgh sering diundi sebagai antara tempat paling bagus didiami, telah memenangi lebih daripada 12 anugerah dalam masa 8 tahun sehingga 2013. Menarik lebih sejuta pelancong luar negara setiap tahun, ia merupakan bandar kedua paling banyak dilawati di United Kingdom, setelah London.
Rujukan
Pautan luar

*
*
* The City of Edinburgh Council
* Edinburgh – The official Tourist Board
* Edinburgh Festival Fringe



Kategori:Bandar raya di Scotland
Kategori:Ibu kota di Eropah
Kategori:Bandar dan pekan pelabuhan di Laut Utara
Matang

Matang () adalah seorang lukman ikhsan mukim di Daerah Larut, Matang dan Selama, Perak, Malaysia yang berhampiran dengan Selat Melaka. Perkataan "matang" merupakan singkatan kata bagi perkataan "permatang" yang membawa maksud "benteng". Permatang biasanya terdapat di tepi laut atau sungai dan berperanan sebagai penghalang banjir.

Ketinggian badannya rendah-rendah antara aras laut sehingga 50 meter. Bandar yang berhampirannya ialah Taiping, Kuala Sepetang, Kamunting, Bukit Berapit dan Pokok Assam.
Jabatan Perhutanan Matang

Mukim Matang terletak di tepi Selat Melaka merupakan kawasan paya sepenuhnya, berhampiran dengan kuala Sungai Larut. Kuala memang sesuai dengan pokok bakau kerana ketemuan air masin dengan air tawar, satu syarat untuk pertumbuhan pokok bakau.

Sejak 1902 lagi, hutan di sini diuruskan oleh Jabatan Perhutanan Negeri Perak. Rancangan kerja perhutanan diuruskan oleh DSP Noakes antara tahun 1952-1959.

Kini, Jabatan Perhutanan Matang menguruskan "Hutan Simpan Bakau Matang" seluas 40,711 hektar yang dibahagikan kepada tiga kawasan, iaitu:
* Kuala Sepetang;
* Kuala Trong; dan
* Sungai Kerang.
Pembangunan hutan Bakau Matang diuruskan mengikut "Rancangan Kerja 30 Tahun" yang disediakan oleh Jabatan Perhutanan Negeri Perak.

Matang menjadi pengeluar utama kayu arang, kayu api, kayu cerucuk binaan untuk pasaran dalam dan luar negara. Spesies bakau yang utama di sini ialah Bakau Minyak (Rhizopher Conjuta) dan Bakau Kurap (Rhizopher Mucronata).

Hidupan kerang, udang dan ikan memang banyak di kawasan hutan simpan Matang ini.
Masjid

* Masjid Al-Rahmaniah, Kampung Matang Gelugor
* Masjid Ikhwaniah
* Masjid Khairiah Matang Tengku Menteri
* Masjid Matang Road
* Masjid Taufiqiah, Kuala Sepetang

Kategori:Larut, Matang dan Selama
Kategori:Petempatan di Perak
Kompleks Sejarah Matang

Kompleks Sejarah Matang terletak di Matang, Taiping, Perak.

Kompleks ini berbentuk sebuah kota yang dibina daripada batu-batu yang diangkut dari Gunung Hijau, Taiping.

Asalnya kota ini menjadi rumah, pejabat pentadbiran, kota dan kubu pertahanan bagi Menteri Larut yang bernama Ngah Ibrahim bin Long Jaafar dan dikenali sebagai Kota Ngah Ibrahim

Pada tahun 1840, Long Jaafar merupakan orang yang pertama menjumpai bijih timah di Malaysia iaitu di Larut, Perak. Kerja-kerja melombong menggunakan teknik melampan iaitu mangkuk sebesar kuali daripada kayu. Sesetengah tempat memanggilnya mendulang.

Kekayaan Long Jaafar melimpah kepada Ngah Ibrahim yang dilantik sebagai Menteri Jajahan Larut oleh Sultan Abdullah selaku Sultan Perak. Setiap tahun Ngah Ibrahim mestilah membayar sejumlah wang bayaran kepada Sultan Perak.

Pada tahun 1874, Perjanjian Pangkor ditandatangani di atas kapal HMS Pluto bagi mendamaikan sengketa pelombong bijih timah yang tidak terkawal lagi oleh Ngah Ibrahim. Perjanjian ini memberi kesan besar kepada Menteri Ngah Ibrahim kerana tidak lagi mempunyai kuasa mengutip cukai kepada setiap tauke dan pelombong bijih timah.

Komplot membunuh JWW Birch di Pasir Salak menyebabkan beliau dibuang ke Pulau Seycheles di benua Afrika. Di sana Menteri Ngah Ibrahim cuba merayu pulang ke Larut tetapi ditolak. Akhirnya rayuannya diterima dan dihadkan di Singapura.

Tapak kota ini seluas 0.894 hektar.

Ia pernah digunakan sebagai :
* 1913 - 1922 Maktab Perguruan Melayu Matang
* 1913 - 1941 Sekolah Melayu
* 1941 - 1945 Markas Operasi Tentera Jepun
* 1945 - 1984 Sekolah Melayu
* 1985 - Kompleks Sejarah Matang
Kategori:Bangunan bersejarah di Perak
Muzium Pemerintahan Demokrasi

Muzium Pemerintahan Demokrasi yang terletak di bangunan Dewan Undangan Negeri Melaka ini,telah disempurnakan perletakan batu asasnya oleh Tuan Yang Terutama Tun Haji Abdul Malek bin Yusof S.M.N, D.M.K., Gabenor Negeri Melaka pada 31 Ogos 1961.

Ia merupakan tempat persidangan Ahli-ahli Dewan Undangan Negeri Melaka dan Pembentangan Belanjawan Negeri. Persidangan Dewan Undangan Negeri dipengerusikan oleh seorang Speaker yang dipilih daripada kalangan Ahli-ahli Dewan sendiri.

Bagi Ahli-ahli Dewan, mereka dipilih melalui pilihanraya dan akan menganggotai Dewan selama lima tahun (kecuali Dewan Undangan Negeri dibubarkan). Ahli-ahli Dewan juga dibataskan kepada mereka yang berumur 21 tahun ke atas dan bermastautin di Negeri Melaka.

Pada bulan Februari 2000, Dewan Undangan Negeri ini tidak lagi digunakan setelah kerajaan membina sebuah bangunan yang memusatkan urusan dan pengurusan pentadbiran di Ayer Keroh termasuk Dewan Undangan Negeri.

Kini, bangunan ini telah dijadikan Muzium Pemerintahan Demokrasi yang mempamerkan maklumat pemerintahan termasuk amalan demokrasi di Malaysia. Ia turut memaparkan susur galur mengenai sejarah awal Tanah Melayu mencapai kemerdekaan sehingga kepada kejayaan-kejayaan cemerlang yang dikecapi oleh negara ini dalam sistem pemerintahannya.

Dengan wujudnya muzium ini, ia diharapkan dapat memberikan kefahaman tentang bentuk pemerintahan yang dilaksanakan di Malaysia dan sistem kenegaraannya.
Lihat juga

* Daftar muzium di Malaysia

Pemerintahan Demokrasi